b'\n_START_ARTICLE_\nPlo\xc4\x8devinka\n_START_PARAGRAPH_\nPlo\xc4\x8devinka je vrsta ovojnine za teko\xc4\x8dine. Poleg steklenic in plastenk je najpogostej\xc5\xa1a oblika embala\xc5\xbee za pija\xc4\x8de (zlasti za pivo in naplinjene napitke). Njena prednost je nelomljivost, neprepustnost svetlobe ter majhna te\xc5\xbea._NEWLINE_Sodobne plo\xc4\x8devinke so narejene v enem delu, valjasto oblikovane in narejene iz aluminija. Na zgornji povr\xc5\xa1ini je ovalna zaporka, ki se odpre navznoter z dvigom kovinskega obro\xc4\x8da. Plo\xc4\x8devinka ne omogo\xc4\x8da ponovnega zapiranja. V Evropi je najbolj raz\xc5\xa1irjena plo\xc4\x8devinka s prostornino 0,33 L, obstajajo pa tudi plo\xc4\x8devinke drugih prostornin (0,25 L, 0,5 L, ...).'